laion/Wikipedia-Exotic huggingface dataset:
ג'ייד ת'ירלוול

ג'ייד אמיליה ת'ירלוול (באנגלית: Jade Amelia Thirlwall; נולדה ב-26 בדצמבר 1992) היא זמרת-יוצרת אנגלייה, חברה בלהקת ליטל מיקס. ת'ירלוול גדלה בדרום שילדס (אנ') לנורמה וג'יימס ת'ירלוול, יש לה אח גדול בשם קארל. היא ממוצא מצרי ותמניה מצד אמה ובריטית מצד אביה. היא נבחנה לאקס פקטור בריטניה ב-2008 וב-2010 אבל הודחה. ב-2011 היא נבחנה שוב עם השיר "I Want to Hold Your Hand" של הביטלס. ת'ירלוול חברה בלהקת הבנות המצליחה ליטל מיקס, אשר הוקמה בשנת 2011 על ידי קלי רולנד במסגרת העונה השמינית של התוכנית הבריטית "אקס פקטור" וזכתה בה במקום הראשון. בשנת 2012, ת'ירלוול התחילה לצאת עם סם קרסקה מלהקת המחול " Diversity". הצמד נפרד בשנת 2014. בשנת 2016 אושר כי ת'ירלוול יוצא עם ג'ד אליוט מלהקת הרוק "The Struts", אך הצמד נפרדו ביולי 2019. ת'ירלוול סבלה מאנרוקסיה במשך חמש שנים. בשנת 2019 טיפסה ביחד עם חברתה ללהקה לי-אן פינוק ועוד אחרים על הר הקילימנג'רו למטרת צדקה. במאי 2020 החלה לצאת עם השחקן והמוזיקאי ג׳ורדן סטיבנס. 2024: "Angel of My Dreams" 2024: "Fantasy" מדיה וקבצים בנושא ג'ייד ת'ירלוול בוויקישיתוף אתר האינטרנט הרשמי של ג'ייד ת'ירלוול ג'ייד ת'ירלוול, ברשת החברתית אינסטגרם ג'ייד ת'ירלוול, ברשת החברתית טיקטוק ג'ייד ת'ירלוול, במסד הנתונים הקולנועיים IMDb (באנגלית) ג'ייד ת'ירלוול, באתר MusicBrainz (באנגלית) ג'ייד ת'ירלוול, באתר דיזר ג'ייד ת'ירלוול, באתר Discogs (באנגלית)
סוויבלובו

סוויבלובו (ברוסית: Свиблово) הוא ראיון של המחוז הצפון-מזרחי של העיר הפדרלית מוסקבה, שברוסיה. שטח הראיון הוא 4.41 קמ"ר ואוכלוסייתו מונה 62,981 תושבים (2020). בשטח הראיון ישנם יותר מ-40 ארגונים, כולל כמה בעלי משמעות פדרלית: מפעל המראה במוסקבה, מפעל רוסטוקינסקי, המכון המדעי לבניית תעבורה ומפעל כלי הנגינה של לירה. כמו כן בסוויבלובו ישנם מרכזים עסקיים מסוג B ו-B +. מרגע הצטרפות הריאיון למוסקבה ותחילת ההתפתחות ההמונית, הבסיס של בנייני הדיור של הראיון היה מורכב מבניינים בני חמש ותשע קומות. מאז הקמתם בסוף שנות החמישים ותחילת שנות השישים, הבניינים התיישנו, ולכן בתחילת שנות התשעים הם נכללו בתוכנית ההריסה והיישוב מחדש של דיור רעוע. בשנת 2016 הושלמה פירוק בתי חרושצ'ובקה, מקומם תפס 248 אלף מ"ר בבניינים חדשים. אחוזת סוויבלובו (רו') כנסיית השילוש נותנת החיים בסוויבלובו (רו') תחנות מטרו "סוויבלובו" (אנ') ו"בוטניצ'סקי סאד" (אנ') בסוויבלובו צולמה סצנה באתר בנייה מהסרט מבצע חיריק והרפתקאות נוספות של שוריק. מדיה וקבצים בנושא סוויבלובו בוויקישיתוף אתר האינטרנט הרשמי של סוויבלובו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
אישה בונה אישה הורסת

אישה בונה אישה הורסת הוא פזמון בביצועו של הזמר אבי סינואני, נכתב על ידי הסופרת סמדר שיר ודוד חלפון, והולחן על ידי הזמר אבנר גדסי. השיר יצא כסינגל בשנת 1995 מתוך האלבום "איתך ובלעדייך" שיצא בשנת 1996. מיד לאחר יציאתו הפך השיר ללהיט קאלט, והמשפט הפותח את הפזמון השתרש בשפה העברית כפתגם מוכר. השיר זכה להרבה גרסאות כיסוי, ביניהם של הזמר אייל גולן. מילות השיר הן ניסיון פיוס של מושא האהבה, שבמקרה הזה מוצגת ככעסנית ("למה שוב את כועסת", "את אישה מטרפת"), בפזמון החוזר מבקש הדובר ממושא אהבתו שתשכח את צל העבר, ושבה טמון הכוח להשכין שלום ביניהם, להרוס או לבנות. פזמון השיר הוא נוסח שונה לפתגם מספר משלי, שם כתוב:"חַכְמוֹת נָשִׁים בָּנְתָה בֵיתָהּ; וְאִוֶּלֶת בְּיָדֶיהָ תֶהֶרְסֶנּוּ". השיר נוגן במצעד השבועי של רשת ג' בינואר 1997 במשך ארבעה שבועות. סרטון השיר "אישה בונה אישה הורסת" באתר יוטיוב "אישה בונה אישה הורסת" באתר בית לזמר העברי מילות השיר "אישה בונה אישה הורסת" באתר שירונט אקורדים לשיר, באתר נגנו http://pizmonet.co.il/wiki/5.1.1997 המצעד השבועי
What Makes a Woman

"What Makes a Woman" (בעברית: "מה שעושה אישה") הוא סינגל שיווקי שהוקלט על ידי הזמרת-יוצרת האמריקאית קייטי פרי. השיר יצא לאור ב-20 באוגוסט 2020, על ידי חברת התקליטים קפיטול רקורדס, כסינגל שיווקי ראשון מתוך האלבום Smile. השיר נכתב על ידי קייטי פרי, ג'ייקוב כשר, שרה הדסון, ג'ון ריאן, קרוליינה לייר והופק על ידי אלוויה אנדרפארד, קרוליינה לייר, פטר קארלסון. יציאתו של "What Makes a Woman", הוכרזה ברשתות החברתיות ב-19 באוגוסט 2020, יממה לאחר מכן יצא כסינגל שיווקי הראשון שלה מתוך האלבום Smile. בהמשך הוציאה פרי גרסה אקוסטית בלעדית בדף ה-Vevo שלה. ביוני 2020, היא הצהירה כי השיר עצמו מוקדש לבתה שטרם נולדה, וקבעה: "התקווה שלי לבתי היא שחלומותיה ושאיפותיה לעולם לא מגבלות, ושהוא יכול לשנות את דעתו בכל פעם שמתחשק לו. הוא יכול לנסות את כל מה שהוא רוצה למצוא את דרכו. זו הסיבה שאני חושב שהשיר הזה חשוב גם לי וגם לה". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות. הווידאו קליפ הנלווה המצויר לשיר בוים על ידי מוסטריק מהבוב ופורסם בערוץ היוטיוב של פרי ב-1 בספטמבר 2020, בסמוך לצאת הסינגל עצמו. טרם יצא הווידאו קליפ של השיר, העלתה פרי לערוץ היוטיוב שלה גרסת הופעה אקוסטית של השיר. סרטון השיר "What Makes a Woman" באתר יוטיוב קייטי פרי, ג'ייקוב כשר, שרה הדסון, ג'ון ריאן, קרוליינה לייר אלוויה אנדרפארד, קרוליינה לייר, פטר קארלסון What Makes a Woman Katy Perry, genius, ‏2020-03-04 Katy Perry - Smile Albums, genius, ‏2020-06-10 What Makes a Woman Katy Perry (באנגלית), נבדק ב-2020-11-12 May I present... the next taste of #SMILE before it comes out NEXT! FRIDAY! (AUGUST 28TH!) What Makes A Woman is out now http://katy.to/wmaw and go to http://katy.to/preordersmile to pre-order the whole record!!!, twitter (באנגלית) Katy Perry - What Makes A Woman (Acoustic Video), youtube (באנגלית) Katy Perry Unveils New Song 'What Makes A Woman' Dedicated to Her Unborn Daughter: Listen, billboard (באנגלית) What Makes a Woman, נבדק ב-2020-05-04 Katy Perry - What Makes A Woman (The Smile Video Series), סרטון באתר יוטיוב (אורך: 2:25) Katy Perry - What Makes A Woman (Acoustic Video) What Makes a Woman, apple
חנה כהן

חנה כהן (פוטנציאל; נולדה ב־6 באוקטובר 1951) היא אשת חינוך, סופרת ומשוררת ישראלית. חנה כהן נולדה בישראל כבת שנייה להורים שעלו מאירן ב־1949. את שנות ילדותה חייתה במעברה בנתניה. שני הוריה עבדו בעבודות דחק על מנת לפרנס את חמשת ילדיהם. למדה בבית ספר היסודי "אלומות" ובתיכון הדתי "בר-אילן" בנתניה. בילדותה נהגה לכתוב פזמונים ושירים ולקחה חלק בתחרויות שירה. כהן קיבלה תעודת הוראה מטעם המכללה האקדמית בית ברל ב־1975 והיא בעלת תואר ראשון ביהדות ובחינוך. היא סיימה לימודי מגדר ושוויון בין המינים במכללת סמינר הקיבוצים ב־1997. פרשה לגמלאות לאחר 35 שנות עבודה במערכת החינוך כמחנכת לגיל הרך בנתניה. ניהלה מרכז למידה לילדים בנתניה. השתתפה בכתיבת תוכניות לימודים בהוצאת מט"ח וכתבה מאמרים בתחום החינוך ב"הד הגן". היא חברה באגודת הסופרים העבריים במדינת ישראל משנת 2007. חברה בקבוצת "שיח כותבים" בנתניה מאז הקמתה. בעלת תעודת "מספרת סיפורים" מטעם בית אריאלה. מופיעה בפני קהל כמספרת סיפורים, שרה ומשחקת. למדה משחק בתיאטרון נתניה והשתתפה במספר הצגות. מרבה להופיע עם ספרה האחרון, "בסך הכל רציתי להיות אמא", שבו היא מספרת את סיפורה האישי על מאבקה להפוך לאם לאחר שלוש לידות שקטות ושתי מערכות נישואים. בשנת 2023 השתתפה בעונה השביעית של תוכנית המציאות "בואו לאכול איתי". חנה כהן היא אם לשתי בנות, מתגוררת בכפר יונה. "אינני יודעת", שירה, הוצאת גוונים, עורך: איתמר יעוז קסט, 1980. "גברים לא מדברים על זה", שירה, הוצאת גוונים, עורך: עמוס לויתן, 2006. "התיק תיקים של סבתא חנה", ילדים, הוצאת פיוטית, עורכת: חנה כהן, 2013. "סבתא רצה בנעלי הקסמים", ילדים, הוצאת אוריון, עורך: יאיר בן-חור, 2015. "בסך הכל רציתי להיות אמא", פרוזה, הוצאת אוריון, עורכת: ציפי לוין, 2020. "כל זמן שיש לך רגליים, רקדי", הוצאת פיוטית, שירים, 2021 "סבתא חנה לא נחה ועושה בושות", הוצאת פיוטית, 2024 מדיה וקבצים בנושא חנה כהן בוויקישיתוף חנה כהן, ברשת החברתית פייסבוק "סופרים קוראים" - חנה כהן, סרטון בערוץ "מרכז הספר והספריות", באתר יוטיוב (אורך: 06:18) חנה כהן, ב"לקסיקון הסופרים העברים בהווה" חנה כהן פוטנציאל באוצר הספרות העברית מבית מוטיב שיריה שהולחנו "שלושה ברושים", לחן ושירה רחלי וולשטיין, הוקלט ב־2012. "אל תגיד לי", לחן ושירה רחלי וולשטיין, הוקלט ב־2015. משה גרנות (עורך). כהן, חנה. בתוך: בתוך: לקסיקון סופרי ישראל, אגודת הסופרים העבריים במדינת ישראל ודני ספרים הוצאה לאור, 2009, עמ' 530. שי חג'ג', "פמיניזם בספרות" (ריאיון), מקומון עכו, 2012. רותי ברמן, היא תמיד האמינה שבסוף היא תהיה אמא, חדשות נתניה, 20 באוגוסט 2020. רותי ברמן, "סבתא בישלה ספר", חדשות נתניה, 24 ביוני 2013. ישי פלדמן, ספר שירי נתניה הושק בערב חגיגי, השבוע בנתניה, גיליון 2499, 21 ביוני 2018, עמ' 32. חנה כהן (פוטנציאל), "בסך הכל רציתי להיות אמא", "מה קורא, כפר יונה וישובי השרון", יוני 2020. תהי-לי פיטרס, "בשם הנשים", מדור ספרות, ידיעות נתניה, 2006.
בוגורודסקויה

נפת בוגורודסקויה (ברוסית: район Богородское) היא נפה במחוז המזרחי של העיר הפדרלית מוסקבה שברוסיה. שטחה הוא 10.24 קמ"ר ואוכלוסייתה מונה 110,137 תושבים (2020). בשטח הנפה יש: 2 קופות חולים (לילדים ומבוגרים), מרכז ייעוץ ואבחון רפואי. 7 מוסדות להשכלה גבוה פרטיים, 13 בתי ספר מקיפים, 19 גני ילדים. חלק מהפארק הלאומי לוסיני אוסטרוב, תופס 65% משטח הנפה. אצטדיון "ספרטקובץ" (רו'), שם שיחקו עד 2011 את משחקי הבית שלהם ספרטק במוסקבה. כנסיית השתנות האדון בבוגורודסקום (רו') בית העלמין בוגורודסקויה (רו') תחנות מטרו "פראוברז'נסקאיה פלושאד" (אנ') ו"בולבר רוקוסובסקוגו" (אנ') השוער הסובייטי הגדול לב יאשין נולד וגדל בבוגורודסקויה (ברחוב מיליונאיה 15, בניין 1). על הבניין מותקן לוח זיכרון. במהלך שנות הנא"פ היה בוגורודסקויה אחד המרכזים העיקריים של סקופצים. מדיה וקבצים בנושא בוגורודסקויה בוויקישיתוף אתר האינטרנט הרשמי של בוגורודסקויה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
מירב בן-דוד

מירב בן-דוד (באנגלית: Merav Ben-David; נולדה ב-17 בינואר 1959) היא אקולוגית וזואולוגית ישראלית-אמריקאית. נכון לשנת 2020 היא מכהנת כראש מחלקת הזואולוגיה והפיזיולוגיה באוניברסיטת ויומינג (אנ') אשר בלאראמי, מחוז אולבני ויומינג. בן-דוד זכתה באוגוסט 2020 במועמדות המפלגה הדמוקרטית לבחירות למושב בסנאט מטעם מדינת ויומינג (אנ') לאחר שגברה על חמישה מתחרים אחרים. לפיכך, היא הישראלית-אמריקאית הראשונה שהייתה מועמדת בבחירות שהתקיימו בנובמבר 2020 לסנאט האמריקאי מטעם אחת משתי המפלגות הגדולות. בן-דוד נולדה בנחלת יהודה, ושירתה בחיל האוויר (1978–1980). סיימה תואר ראשון ושני מאוניברסיטת תל אביב (בשנים 1984 ו-1986) ודוקטורט מאוניברסיטת אלסקה בפיירבנקס (אנ'). בתחילת שנות ה-90 שבה בן-דוד לישראל, אך עקב מחסור במקומות עבודה נסעה לאלסקה כדי לחקור את שינויי האקלים. כאקולוגית, בן-דוד פרסמה מחקר אודות הפגיעה בלוטרות הים כתוצאה מאסון הנפט של אקסון ואלדז. ב-1999 עברה ללמד באוניברסיטת ויומינג, והתמקדה במחקר של טורפים ומערכת היחסים שלהם עם המערכת האקולוגית. היא פרסמה יותר מ-110 מאמרים המנתחים את שינויי האקלים, מינים בסכנת הכחדה והשפעת הזיהום על בעלי חיים. בינואר 2020 הכריזה בן-דוד על התמודדותה לאחד משני מושביה של מדינת ויומינג בסנאט של ארצות הברית. באוגוסט 2020 היא גברה על חמישה מתחרים אחרים וזכתה במועמדות של המפלגה הדמוקרטית, בבחירות הפסידה בן-דוד למועמדת המפלגה הרפובליקנית, סינתיה לומיס. אתר האינטרנט הרשמי של מירב בן-דוד (באנגלית) מירב בן-דוד, ברשת החברתית פייסבוק מירב בן-דוד, ברשת החברתית אקס (טוויטר) מירב בן-דוד, ברשת החברתית אינסטגרם רון קמפיאס, ארה"ב: ישראלית בדרך לסנאט?, באתר ישראל היום, 19 באוגוסט 2020 ארבעה יהודים מתמודדים לסנאט בשנת 2020, באתר בחדרי חרדים, 23 באוקטובר 2020 Eli Cahan, "In Wyoming, an ecologist seeks a new niche as a U.S. senator", Science Magazine, October 19 2020 מייקל ג'נופסקי, Merav Ben-David, Israeli-born scientist, wants to be the next Senator from…Wyoming?, באתר Forward, 31 ביולי 2020 (באנגלית) טוי סטאף, Israel-born ecology professor wins Wyoming Democratic Senate primary, באתר The Times of Israel, 19 באוגוסט 2020 (באנגלית) קאלן דיס, Republican Cynthia Lummis wins Wyoming Senate election, באתר The Hill, 4 בנובמבר 2020 (באנגלית)
מלכי המלכים

"מלך מלכי המלכים" הוא סינגל שהוקלט על ידי הזמר הישראלי איל גולן. השיר יצא לאור ב-26 במרץ 2012, ונכנס לאלבומו ה-15 של גולן, "נגעת לי בלב". השיר נכתב על ידי הפזמונאי עדי כבירי, והולחן על ידי המלחין נאור סינואני. הופק על ידי אבי גוטמן. בשיר פונה הדובר אל מלך מלכי המלכים, ועוסק רובו בהודיה על חיים, אושר, בכי וצחוק. המלים הפותחות את השיר הן "סלח לי אבי כי חטאתי לך", שמקורן בנוסח שונה בתהילים מ"א ה:"יְהוָה חָנֵּנִי רְפָאָה נַפְשִׁי כִּי חָטָאתִי לָךְ". בנצרות המשפט תופס חלק בוידוי. השיר הגיע ל-8.8 מיליון צפיות ביוטיוב נכון לאפריל 2023 וזכה לעשרות גרסאות כיסוי על ידי אמנים שונים, בהם ניתן למנות את אוהד מושקוביץ, המכביטס, מקהלת פרחי ירושלים ומקהלת הרבנות הצבאית. מלכי המלכים, סרטון בערוץ "EyalGolanOfficial", באתר יוטיוב, 26 במרץ 2012 מילות השיר, באתר שירונט אקורדים לשיר, באתר tab4u לדף השיר באתר הספרייה הלאומית אקו"ם - איתור יוצרים ויצירות, באתר nocs.acum.org.il
אוניברסיטת מסצ'וסטס אמהרסט

אוניברסיטת מסצ'וסטס אמהרסט (באנגלית: University of Massachusetts Amherst; ידועה בקיצור: UMass Amherst או UMass) היא אוניברסיטה ציבורית השוכנת באמהרסט (אנ') במסצ'וסטס שבארצות הברית, על שטח של כמעט 6,000 דונם בעמק הפיוניר (אנ') שבמערב מסצ'וסטס (אנ'), 144 ק"מ מבוסטון ו־280 ק"מ מניו יורק. האוניברסיטה הוקמה ב־1863 ולומדים בה למעלה מ־31,000 סטודנטים יחד עם מעל ל־1,550 חברי סגל. היא אוניברסיטת ספינת הדגל והקמפוס הגדול ביותר במערכת (אנ') אוניברסיטת מסצ'וסטס, והקמפוס הראשון שהוקם בה. האוניברסיטה חברה בקונסורציום חמשת הקולג'ים (אנ') שבעמק הפיוניר. האוניברסיטה מציעה 110 תוכניות לתואר ראשון, 80 תוכניות לתואר שני ו־48 תוכניות לדוקטורט. מבין אלו שקיבלו תואר דוקטור לשם כבוד מן המוסד ניתן למנות את בילי ג'ין קינג, ג'ייק טאפר ושירלי אן ג'קסון. האוניברסיטה הוקמה באפריל 1863 והתמקדה בתחילה בלימודי חקלאות. הסטודנטית הראשונה התקבלה בשנת 1875. צמיחה משמעותית התרחשה בתחילת המאה ה־20 ובמסגרתה החלו ללמד במוסד חינוך ואמנויות. באוניברסיטה פועלים 12 בתי ספר וקולג'ים (בסוגריים מצוינת שנת ההקמה): בית הספר לחקלאות (אנ') ע"ש סטוקברידג' (אנ') (1870) בית הספר למוסמכים (1896) הקולג' לחינוך (אנ') (1907) הקולג' להנדסה (אנ') (1914) הקולג' למדעי הרוח ולאמנויות (אנ') (1915) הקולג' למדעי החברה ולהתנהגות (אנ') (1937) בית הספר לבריאות הציבור ומדעי הבריאות (אנ') (1938) בית הספר לניהול (אנ') ע"ש איזנברג (1947) הקולג' לסיעוד (אנ') ע"ש איליין מאריב (1953) הקולג' למצטיינים של חבר העמים (1999) הקולג' למדעי הטבע (אנ') (2009) הקולג' למידענות ומדעי המחשב (אנ') ע"ש רוברט ודונה מאנינג (2015) דירוג שאנגחאי: מקום 151–200 (2024) דירוג Times Higher Education: מקום 123 (2024) דירוג QS לאוניברסיטאות: מקום 245 (2024) דירוג U.S. News & World Report: מקום 175 (2024) מדיה וקבצים בנושא אוניברסיטת מסצ'וסטס אמהרסט בוויקישיתוף אתר האינטרנט הרשמי של אוניברסיטת מסצ'וסטס אמהרסט (באנגלית) אוניברסיטת מסצ'וסטס אמהרסט, ברשת החברתית פייסבוק אוניברסיטת מסצ'וסטס אמהרסט, ברשת החברתית אקס (טוויטר) אוניברסיטת מסצ'וסטס אמהרסט, ברשת החברתית אינסטגרם אוניברסיטת מסצ'וסטס אמהרסט, ברשת החברתית LinkedIn אוניברסיטת מסצ'וסטס אמהרסט, סרטונים בערוץ היוטיוב אוניברסיטת מסצ'וסטס אמהרסט, ברשת החברתית Goodreads
אוניברסיטת צ'נג קונג הלאומית

אוניברסיטת צ'נג קונג הלאומית (במנדרינית: 國立成功大學/成大) היא אוניברסיטה ציבורית, הממוקמת בטאינאן שבטאיוואן, אשר הוקמה ב-1931. באוניברסיטה לומדים כ-21,000 סטודנטים והיא נחשבת לאחת מן הטובות במדינה (במיוחד בתחומי ההנדסה, מדעי המחשב, הרפואה, התכנון והעיצוב). בוגרי האוניברסיטה משתלבים בתעשיות רבות ובהן TSMC ואפלייד מטיריאלס. אוניברסיטת צ'נג קונג היא האוניברסיטה הטייוואנית היחידה שחברה ברשת אוניברסיטאות עולמית (WUN). לאוניברסיטת צ'נג קונג הסכמי שיתוף פעולה עם 251 מוסדות ואוניברסיטאות ברחבי העולם. נחתמו הסכמי חילופי סטודנטים עם 98 אוניברסיטאות זרות ובהן האוניברסיטה הלאומית של סיאול, האוניברסיטה הטכנית של מינכן, אוניברסיטת דרום קליפורניה, אוניברסיטת ליידן, אוניברסיטת קיוטו, האוניברסיטה הלאומית של סינגפור ואוניברסיטת ניו סאות' ויילס. דירוג שאנגחאי: מקום 201–300 (2023) דירוג Times Higher Education: מקום 501–600 (2024) דירוג QS לאוניברסיטאות: מקום 228 (2024) מדיה וקבצים בנושא אוניברסיטת צ'נג קונג הלאומית בוויקישיתוף אתר האינטרנט הרשמי של אוניברסיטת צ'נג קונג הלאומית (באנגלית ובסינית) אוניברסיטת צ'נג קונג הלאומית, ברשת החברתית פייסבוק
פרנקנשטיין

האם התכוונתם ל... פרנקנשטיין (ספר) – רומן משנת 1818 מאת מרי שלי ויקטור פרנקנשטיין – דמות בדיונית מהספר "פרנקנשטיין" המפלצת של פרנקנשטיין – דמות בדיונית מהספר פרנקנשטיין (סרט, 1931) (אנ') – סרט קולנוע משנת 1931 על בסיס הספר, בכיכובו של בוריס קרלוף פרנקנשטיין הצעיר – סרט קולנוע פרודי של מל ברוקס משנת 1974 על בסיס הספר פרנקנשטיין הצעיר (מחזמר) – מחזמר על בסיס הסרט משנת 1974 ויקטור פרנקנשטיין (סרט) – סרט קולנוע משנת 2015 על בסיס הספר תסביך פרנקנשטיין – מונח אשר הוטבע על ידי אייזק אסימוב ומבטא פחד מרובוטים דמויי אדם אישים אלפרד פרנקנשטיין (אנ') - מבקר אמנות ומוזיקה אמריקאי דויל וולפגנג וון פרנקנשטיין (אנ') - גיטריסט אמריקאי פרנקנשטיין (מתאבק) (אנ') - מתאבק מקסיקני פרנקנשטיין (ראפר) (אנ') - מוזיקאי קנדי קרל פרנקנשטיין – פרופסור לחינוך מיוחד ולפדגוגיה
ג'סיקה קינן וין

ג'סיקה קינן וין (באנגלית: Jessica Keenan Wynn; נולדה ב-12 ביוני 1986) היא שחקנית וזמרת אמריקאית. היא ידועה בעיקר מהופעותיה בתפקיד הת'ר צ'אנדלר במחזמר "מלכות הכיתה: המחזמר", ובתפקיד טניה הצעירה בסרט "מאמה מיה! Here We Go Again". וין נולדה בשם ג'סיקה קינן ארמסטרונג בלוס אנג'לס שבקליפורניה. היא נכדתו של השחקן קינן ווין; נינה של הקומיקאי אד וין; ובת נינה של השחקן והבמאי מתקופת הראינוע פרנק קינן. היא אחייניתו של התסריטאי טרייסי קינן וין. מדיה וקבצים בנושא ג'סיקה קינן וין בוויקישיתוף ג'סיקה קינן וין, ברשת החברתית אקס (טוויטר) ג'סיקה קינן וין, במסד הנתונים הקולנועיים IMDb (באנגלית) ג'סיקה קינן וין, באתר MusicBrainz (באנגלית) ג'סיקה קינן וין במסד הנתונים IBDB (באנגלית) McNary, Dave (2017-08-16). "'Mamma Mia: Here We Go Again!' Casts Broadway Star Jessica Keenan Wynn". Variety (באנגלית אמריקאית). נבדק ב-2018-03-05. Henderson, Kathy (12 במרץ 2015). "Jessica Keenan Wynn on Her Beautiful Debut, Golden Girls Cameo & Playing a 'Terrible Person' in Heathers". Broadway.com. נבדק ב-16 ביולי 2018. {{cite web}}: (עזרה) "Jukebox musical 'Life Could Be a Dream' delivers the goods". Orange County Register (באנגלית אמריקאית). 2011-11-04. נבדק ב-2018-03-05. "Theater review: 'Life Could Be a Dream' at Hudson Mainstage". LA Times (באנגלית אמריקאית). 2009-08-13. נבדק ב-2018-03-05. Brantley, Ben (2014-04-01). "'Heathers: The Musical' Brings Back Guilt-Free Mayhem". The New York Times (באנגלית אמריקאית). ISSN 0362-4331. נבדק ב-2018-03-05. "Jessica Keenan Wynn Returns to Broadway's Beautiful January 4 | Playbill". Playbill (באנגלית). נבדק ב-2018-03-05. "'Beautiful' looks back on a prodigious pop songwriter". Detroit News (באנגלית). נבדק ב-2018-03-05.
לב טויטמן

לב גריגורוביץ' טויטמן (ברוסית: Лев Григорьевич Тойтман;‏ 1925 – 11 בספטמבר 2007) היה יושב ראש פדרציית הקהילות היהודיות (אנ') בחבר המדינות עבור העיר בירוביג'ן, בירת המחוז היהודי האוטונומי שבמזרח הרחוק הרוסי. הוא ידוע בזכות פועלו בבנייתה ובהחייתה של הקהילה היהודית המקומית בבירוביג'ן. לב טויטמן לחם כחייל בכוחות המזוינים של ברית המועצות בקווים בראשונים של מלחמת העולם השנייה, ונפצע אנושות בקרב. על פציעתו הוא זכה בשני עיטורי עוז. טויטמן נבחר בשנת 1997 ליושב ראש פדרציית הקהילות היהודיות בחבר המדינות עבור בירוביג'ן, בירת המחוז היהודי האוטונומי. תחת מנהיגותו, הקהילה היהודית בבירוג'ן מנתה כ-4,500 איש. הוא הנהיג את הקהילה כעשור, עד למותו בשנת 2007. בשנת 2004, לכבוד חגיגות 70 שנה לייסוד מחוז היהודי האוטונומי בהם השתתף, נפתח בית כנסת בבירוביג'ן. טויטמן היה מעורב בבנייתו ובפתיחתו של בית הכנסת, בשיתוף עם הרב הראשי של העיר ונציג חב"ד באזור, מרדכי שיינר (אנ'). בשנת 2005 זכה טויטמן בעיטור הידידות על פועלו בפיתוח הקהילה היהודית בבירוג'ן. בנוסף, הוענק לו העיטור "אזרח למופת של המחוז היהודי האוטונומי". " Two Prestigious Awards for Russian Jewish Leader", ‏2 ביוני 2005 ערך זה הוא קצרמר בנושא אישים ובנושא רוסיה. אתם מוזמנים לתרום לוויקיפדיה ולהרחיב אותו.
גילי אייזנר

גילי אייזנר (נולדה ב-6 באוגוסט 2001) היא כדורסלנית ישראלית, המשחקת בעמדת הרכזת/קלעית בקבוצת הנשים של מכבי עירוני רמת גן ושחקנית נבחרת ישראל. אייזנר נולדה בבסיס חצרים והחל משנת 2006 מתגוררת במושב גאליה. החלה לשחק כדורסל מגיל 8 בקבוצת הבנים של הפועל גן רווה. בגיל 11 עברה למחלקת הנוער של מכבי ראשון לציון שבהמשך, בעונת 2014/15 אוחדה עם מחלקת הנוער של הפועל ראשון לציון. בעונות 2014/15 ו-2015/16 זכתה עם הקבוצה בגביע ילדות. בעונת 2016/17 זכתה בגביע ואליפות נערות ב'. בעונת 2017/18 נבחרה לחמישיית העונה של נערות ב'. ובעונת 2018/19 זכתה באליפות ובגביע נערות א'. עם נבחרת התיכון הגימנסיה הריאלית זכתה פעמיים באליפות ליגת התיכונים. בשנים 2017/18 ו-2018/19 ניצחה הגימנסיה את אוסטרובסקי רעננה וזכתה באליפות התיכונים. בעקבות הזכייה נסעה הקבוצה להשתתף בטורניר ISF הבינלאומי. במקביל למשחקיה בנערות א', שיחקה בעונת 2017/2018 בקבוצת המשנה של הפועל ראשון לציון בליגה הלאומית לכדורסל נשים. בתום העונה הקבוצה זכתה באליפות הליגה הלאומית ובגביע הליגה ואייזנר זכתה בתואר תגלית העונה בלאומית. בעונה 2018/19 שיחקה לראשונה בליגת העל. בעונת 2019/20 בניצחון על א.ס. רמת השרון שברה שיא שלשות, כאשר קלעה 9 שלשות במשחק בודד. הליגה הופסקה באותה עונה עקב משבר הקורונה כאשר הקבוצה ממוקמת במקום הרביעי. אייזנר נבחרה לתגלית העונה בליגת העל. ב-2022 חתמה במכבי חיפה. ב-2017 השתתפה עם הנבחרת בטורניר אליפות אירופה עד גיל 16 דרג ב' שנערך במקדוניה. אייזנר סיימה את הטורניר עם ממוצע של 6.7 נקודות, 6.6 ריבאונדים. ב-2018 השתתפה עם הנבחרת בטורניר אליפות אירופה עד גיל 18 דרג ב' שנערך אוסטריה. אייזנר סיימה את הטורניר עם ממוצע של 7 נקודות 7.8 ריבואנדים ו-3 אססיטים. הנבחרת עלתה לדרג א' בתום הטורניר לאחר שסיימה במקום השלישי. ב-2019 השתתפה עם הנבחרת כקפטנית בטורניר אליפות אירופה עד גיל 18 דרג א'. אייזנר סיימה את הטורניר עם ממוצע של 7 נקודות 9 ריבואנדים ו-4 אססיטים. באותו הקיץ השתתפה עם הנבחרת בטורניר אליפות אירופה עד גיל 20 דרג ב'. אייזנר סיימה את הטורניר עם ממוצע של 5.8 נקודות 6.2 ריבואנדים ו-3.3 אססיטים. החל משנת 2018 אייזנר היא חלק מסגל נבחרת ישראל. פרופיל השחקנית, באתר איגוד הכדורסל בישראל פרופיל השחקנית, באתר מנהלת ליגת העל בכדורסל נשים אסי ממן, ‏בפעם ה-2 ברציפות: ראשל"צ אלופת התיכונים, באתר ONE‏, 20 בדצמבר 2018 ליאור ברטל, ‏יערה יצחקי: "זאת אליפות עם תחושה חמוצה, לא יצאנו לחגוג", באתר דבר העובדים בארץ ישראל, 26 במרץ 2020 איתי קאשי, ‏עולה צפונה: גילי אייזנר חתמה במכבי חיפה, באתר ערוץ הספורט, 2 ביוני 2022 ‏הישג נפלא: נבחרת הנערות של ישראל העפילה לדרג א', באתר ספורט1, 12 באוגוסט 2018
קארל פטרו

קארל פטרו (בצ'כית: Karel Petrů;‏ 24 בינואר 1891 – 30 בנובמבר 1948) היה מאמן כדורגל צ'כוסלובקי. היה למאמנה של נבחרת צ'כוסלובקיה אותה הוביל עד למקום השני במונדיאל 1934. פטרו נולד ב-24 בינואר 1891 בצ'כוסלובקיה. תחילה היה לעיתונאי ספורט ואז למזכיר ההתאחדות לכדורגל בצ'כוסלובקיה. לימים היה פטרו לחבר בוועדה הטכנית של ה-CSAF וב-1931 התמנה להיות למאמן נבחרת צ'כוסלובקיה. הוא אימן אותה ב-18 משחקים עד 1934 והוביל אותה עד למקום השני במונדיאל 1934, לאחר שהפסידו בגמר 2–1 למארחת הטורניר איטליה. אחרי אותה הצלחה אימן שלוש פעמים נוספות לפני שרודולף פליקאן ויוסף טסרא לקחו את תפקידו בתחילת 1935. קארל פטרו, באתר Soccerway קארל פטרו, באתר WorldFootball.net קארל פטרו, באתר FootballDatabase.eu פרופיל המאמן, באתר Transfermarkt